Ügyiratszám: HSZ/21549-1/2020.

Látta:

**----------------------------**

Dr. Korpos Szabolcs

jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

*2020. június 25-én 1001 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

20/2020. (VI. 25.) JIÜB határozat

(A napirend elfogadására)

21/2020. (VI. 25.) JIÜB határozat

(Javaslat a 2019. évi költségvetési rendelet módosítására.)

22/2020. (VI. 25.) JIÜB határozat

(Beszámoló Hajdúszoboszló Város 2019. évi költségvetésének végrehajtásáról.)

23/2020. (VI. 25.) JIÜB határozat

(Javaslat a 2020. évi költségvetési rendelet módosítására.)

24/2020. (VI. 25.) JIÜB határozat

(Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására.)

25/2020. (VI. 25.) JIÜB határozat

(Előterjesztés rendelet módosításra - közterület hasznosítás.)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kanizsay György Béla, Máté Lajos, dr. Nagy Gábor
* **a Polgármesteri Hivatal részéről jelen vannak:** Dr. Korpos Szabolcs jegyző
* **jegyzőkönyvvezető:** Fehér Adrienn

Kanizsay György Béla:

Megállapítom, hogy a bizottság határozatképes. Szavazásra bocsátom a kiküldött napirendi pontok elfogadását.

A Jogi, Igazgatási és ÜgyrendiBizottság3 igen szavazattal (Kanizsay György Béla, Máté Lajos, dr. Nagy Gábor) ellenszavazat és tartózkodás nélkül elfogadta a napirendet. (a döntéshozatalban 3 fő vett részt).

**20/2020. (VI. 25.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta a napirendi javaslatokat.**

Felelős: bizottsági elnök-helyettes

Határidő: azonnal

**Napirend**

1. Javaslat a 2019. évi költségvetési rendelet módosítására. (4. sz. testületi előterjesztés)

Előadó: gazdasági irodavezető

1. Beszámoló Hajdúszoboszló Város 2019. évi költségvetésének végrehajtásáról. (5. sz. testületi előterjesztés)

Előadó: gazdasági irodavezető

1. Javaslat a 2020. évi költségvetési rendelet módosítására. (6. sz. testületi előterjesztés)

Előadó: gazdasági irodavezető

1. Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására. (13. sz. testületi előterjesztés)

Előadó: jegyző

1. Előterjesztés rendelet módosításra - közterület hasznosítás. (16. sz. testületi előterjesztés)

Előadó: városfejlesztési irodavezető-helyettes

Tájékoztatók, bejelentések

1. **napirend**

***Javaslat a 2019. évi költségvetési rendelet módosítására.***

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**21/2020. (VI. 25.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a Hajdúszoboszló Város Önkormányzatának 2019. évi költségvetési rendelet módosításának elfogadását.**

Felelős: bizottsági elnök-helyettes

Határidő: 2020. június 25.

1. **napirend**

***Beszámoló Hajdúszoboszló Város 2019. évi költségvetésének végrehajtásáról.***

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**22/2020. (VI. 25.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a Hajdúszoboszló Város 2019. évi költségvetésének végrehajtásáról szóló beszámoló elfogadását.**

Felelős: bizottsági elnök-helyettes

Határidő: 2020. június 25.

1. **napirend**

***Javaslat a 2020. évi költségvetési rendelet módosítására.***

Lőrincz László:

2020. évben a koronavírus járvány miatt az ide látogatóknak nem kell megfizetni az idegenforgalmi adót. A központi költségvetés a bevallások alapján a be nem fizetett adót meg fogja téríteni, melyet a negyedéves bevallást követő 20. napig lehet igényelni. A negyedik negyedévi központi költségvetési támogatás csak a zárszámadást követően 2021-ben fog megérkezni. Módosító javaslatom az, hogy a 2019. évi idegenforgalmi adóbevételek alapján a 2020. év harmadik negyedévre számolt 75.803 EFt központi idegenforgalmi adó támogatás a tartalék keretbe kerüljön át.

*Máté Lajos* kérdésére válaszolva: A két évvel ezelőtti turisztikai beszedett adó utáni állami támogatás sem az idén, sem jövőre nem fog megérkezni, mert átcsoportosította a kormány a vészhelyzetre. A havi finanszírozás keretében szoktuk kapni, 80 millió Ft még megkaptunk. A 2020. évi költségvetésbe bele sem tették, így 2021-ben sem lesz támogatás.

Kanizsay György Béla:

450 millió Ft-ról beszélünk. 350 millió Ft az idei mínusz.

Lőrincz László:

A költségvetés átadásával kapcsolatban szeretném tisztázni, ahogy a pénzmaradványunk 1,6 milliárd Ft. Az előterjesztésben a pénzmaradvány elszámolásánál szereplő összeg feladattal terhelt. A koronavírus járvány miatt több tételhez hozzá kellett nyúlni és több beruházása is elmarad.

Szilágyiné Pál Gyöngyi:

*Máté Lajos* kérdésére válaszolva: 3 döntés volt a pavilonokkal kapcsolatban, összesen 122.300 Ft ról.

Lőrincz László:

Azzal, hogy a vállalkozásoknak sem az iparűzési adó különbözetet, se adóelőleget nem kell fizetni, akár 300 millió Ft vagy még annál is több kiest is jelenthet.

A Jogi, Igazgatási és ÜgyrendiBizottság2 igen szavazattal (Kanizsay György Béla, dr. Nagy Gábor) 1 tartózkodás mellett (Máté Lajos) és ellenszavazat nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**23/2020. (VI. 25.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a 2020. évi költségvetési rendelet módosításának elfogadását.**

Felelős: bizottsági elnök-helyettes

Határidő: 2020. június 25.

1. **napirend**

***Javaslat a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítására.***

Dr. Korpos Szabolcs:

A bizottsági javaslatot elfogadva és beépítve a vendégfogás zárójeles példaszerű felsorolásánál javasoljuk, hogy kerüljön be a forgalmi okokból álló gépjárművekbe történő bekopogtatást is.

Máté Lajos:

Véleményem szerint ez adóügyi probléma. A helyszíni bírság nem egy komoly elrettentő erő, és a bizonyítás nagyon nehéz. Lesz ennek eredménye?

Dr. Korpos Szabolcs:

A rendelet csupán csak kriminalizálja a magatartás formáját, végleges megoldást nem biztosít. Az önkormányzat szabhatja meg, hogy a közterületen mit és milyen feltételekkel lehet csinálni. Szociológiai, pszichológiai és marketing szempontból is megközelíteném. Visszatartó erő lehetne a vendégfogó negatív személyként való feltüntetése. A NAV ezt a tevékenységet engedélyezné, ha adóköteles lenne. Több szakág együttműködésére van szükség. A közterület-felügyeletet ennek a tevékenységnek az akadályoztatása érdekében feladattal és eszközzel is el fogom látni. A drón alkalmazását is megvizsgáljuk. Egyébként ez a tevékenység a digitalizáció egyre nagyobb elterjedése miatt kihalóban van.

Kanizsay György Béla:

A korábbi rendeletalkotásnak volt hatása. Nagy hiba volt annak nyílt kommunikálása, hogy a kormányhivatal a hatályon kívül helyezte a rendeletet. Azt kellene kommunikálni, hogy hetente többszöri ellenőrzés lesz. Az eltérést jelentjük az ügynökségnek, mely a pályázatból történő kizárást vonhatja maga után. A vendégellenőröknek ezért kulcsszerepe lesz ebben a témában.

Minden eszközt meg kell ragadni az elrettentéshez. 90 %-ban téves feltételezés az, hogy a vendégfogó másnak viszi a vendéget. Ilyen értelemben a NAV-nak nincs köze a vendégfogáshoz.

Dr. Nagy Gábor:

A NAV csak a számviteli bizonylat hiányát tudja vizsgálni. A bizonyíthatóság nehézsége miatt nem terjeszti ki az ellenőrzést. A marketing eszközében látom a lehetőséget.

Kanizsay György Béla:

A NAV a vendégkönyv alapján ellenőrzi a bizonylatoka, nem nézi valójában mennyit volt a vendég.

Lőrincz László:

Javaslom, szereljük fel a motorokat akciókamerával. Az állandó megfigyelés kellően zavarni fogja őket.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**24/2020. (VI. 25.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a közösségi együttélés alapvető szabályairól és ezek elmulasztásának jogkövetkezményeiről szóló 13/2013. (V. 09.) önkormányzati rendelet módosítás elfogadását.**

Felelős: bizottsági elnök-helyettes

Határidő: 2020. június 25.

1. **napirend**

***Előterjesztés rendelet módosításra - közterület hasznosítás.***

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Máté Lajos, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**25/2020. (VI. 25.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a közterület-használat, közterület-hasznosítás helyi szabályairól szóló 12/2019. (IV.25.) számú rendelet módosítás elfogadását.**

Felelős: bizottsági elnök-helyettes

Határidő: 2020. június 25.

Egyéb kérdés, hozzászólás hiányában az elnök-helyettes 1057 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2020. június 25-i üléséről készített jegyzőkönyv mellékletét képezik.

**K.m.f**

**Kanizsay György Béla dr. Nagy Gábor**

***bizottsági elnök -helyettes*  *bizottsági tag***

**Fehér Adrienn**

***jegyzőkönyvvezető***